Eric I Philippens 54ste prins van VV de Gangmaekers - V.V. De Gangmaekers
HomeEric I Philippens 54ste prins van VV de Gangmaekers
Eric I Philippens 54ste prins van VV de Gangmaekers
In bomvolle zaal van CC Don Bosco is op ’t Prinsebal Eric Philippens es 54ste prins van VV de Gangmaekers oetgerope. Hieël ’t vastelaovendj vierendj volk van Hael waas aanwezig en rejageerdje entoesjaz wie Prins Eric I oêt de koeëker sjpróng.
Miene naam is Eric Philippens, 49 lentes jónk en getrouwdj mèt Manon, vader van Jens, Simon en Sam. Ich bön geboeare en getoeage in Sjtein (net zoea wie Manon). Op mien 20e bön ich nao Utrech verhoesdj woea ich farmasie bön gaon sjtudere en dao bön ich blieve hange toet 2007. In daen tied wirkdje ich in Amsterdam.
Óngertösse woeane wae alweer 11+1 jaor in Hael oppe Dörpsjtraot. Ich wirk bie Medtronic es technies software architekt väör siesteme die inne gezóndjheidszorg gebroek waere. Naeve ‘t wirke vinj ich ‘t leuk óm te koeake, lekker te aete en te drinke en te vare. En natuurlik eder jaor zoeaväöl es mäögelik vanne vastelaovendj mèt te kriege.
Ouch dit jaor kintj ‘t neet anges es det ‘t ein sjiek fiës geit waere, same mèt mien adjedante, Ralf, Ramon, Roland, Manon, Marion, Reggie (väör noe ff Meggie) en Mirese gaon wae d’r edere daag vanoet det ‘t bèste nog mót kómme, noeats dinke ach ‘t zal mörge waal get minder zeen. Wae gaon ós zeen, vastelaovendj same en vergaet neet:
“‘t Bèste mót nog kómme”
© 2020 VV De Gangmaekers